মন্ত্রী বলেন, বৈদেশিক কর্মসংস্থান ও প্রবাসীদের অর্থ দেশের ক্রমবর্ধমান কর্মসৃজনের পাশাপাশি বেকারত্ব হ্রাস, দারিদ্র্য বিমোচন, বৈদেশিক মুদ্রার রিজার্ভ বৃদ্ধিসহ দেশের অর্থনৈতিক উন্নয়নে ব্যাপক অবদান রাখছে। তাই অভিবাসী কর্মীদের সেবা প্রদানের জন্য শ্রম উইং ও জনবলের সংখ্যা বৃদ্ধি করা হচ্ছে। এরই মধ্যে শ্রম উইংয়ের সংখ্যা ১৬ থেকে ৩০টিতে উন্নীত করা হয়েছে এবং আরো ১১টি শ্রম উইং চালুর পরিকল্পনা রয়েছে।